stanford-oval/wikipedia huggingface dataset:
Luettelo Perillinen-kirjasarjan hahmoista
Carvahallin asukkaat > Garrow

Eragonin eno ja Roranin isä, joka saa surmansa ra'zacien tappaessa hänet.
Carvahallin asukkaat > Gertrude

Carvahallin parantajaeukko.
Carvahallin asukkaat > Horst

Kylän seppä.
Carvahallin asukkaat > Ismira

Sloanin vaimo. Kuoli Selkärankavuoristossa ennen Perillisen tapahtumia.
Carvahallin asukkaat > Katrina

Sloanin tytär ja Roranin rakastettu, jonka tämä myöhemmin kihlaa.
Carvahallin asukkaat > Morn

Pitää Carvahallin baaria, Seitsemää lyhdettä.
Carvahallin asukkaat > Sloan

Kylän teurastaja, jonka tytär on Katrina. Rakastaa Katrinaa ja voisi tehdä hänen puolestaan mitä vain.
Carvahallin asukkaat > Tara

Mornin vaimo.
Carvahallin asukkaat > Quimby

Ra'zacien ensimmäinen uhri heidän etsiessään Rorania. Birgitin aviomies.
Du Weldervardenin asukkaat > Oromis

Oromis on lohikäärmeratsastaja ja Eragonin opettaja. Hän on monen sadan vuoden ikäinen ja asuu lähellä Ellesméraa Tel'naeírin kalliolla. Tosin harva tietää hänen olemassaolostaan. Oromiksella on kullanvärinen lohikäärme Glaedr. Hän kärsii harvinaisesta sairaudesta, joka estää häntä käyttämästä magiaa heikoimpia taikoja lukuun ottamatta. Hän on syntynyt Tüdosten -järven rannalla Luthivíran kaupungissa. Aikaisemmin hän on palvellut Vraelia ennen tämän kuolemaa lähes sata vuotta. Sen jälkeen Oromis on opettanut uusia lohikäärmeratsastajia ensin Ilireassa (Urǔ'baenissa) ja sittemmin Ellesmérassa. Kirjassa Brisingr Oromis kuolee Murtaghin iskusta Gil´eadin taistelussa.
Du Weldervardenin asukkaat > Glaedr

Lohikäärme, joka jäi henkiin, kun Galbatorix petti ja tappoi muut lohikäärmeet ja heidän ratsastajansa. Hän ja hänen ratsastajansa Oromis piiloutuivat Ellesmeraan. Glaedrin toinen etujalka on katkennut taisteluissa, hän on noin kaksi kertaa pidempi kuin Saphira ja on kullanvärinen. Glaedr antaa sydänten sydämensä eli eldunarín Eragonille. Kirjassa Brisingr Glaedr kuolee pian Oromiksen jälkeen.
Du Weldervardenin asukkaat > Islanzadí

Du Weldenvardenin haltioiden kuningatar, joka nousi hallitsijaksi puolisonsa kuoltua. Hän on Aryan äiti ja on hyvin huolissaan ainoastaan kuultuaan tämän joutuneen Durzan käsiin. Islanzadia seuraa valkea Hoopo-korppi, joka pitää arvuutteluista. Hoopo kuului Islanzadin puolisolle. Yleensä Hoopo huutele "Wyrda". Islanzadi on erittäin vahva ja kunnioitettu soturi. Islanzadi kuolee viimeisessä kirjassa lordi Barstin iskuun.
Du Weldervardenin asukkaat > Eragon I

Ensimmäinen lohikäärmeratsastaja, joka lopetti haltioiden ja lohikäärmeiden sodan.
Du Weldervardenin asukkaat > Rhunön

Haltiaseppä, joka eli jo haltioiden ja lohikäärmeiden sodan aikaan. Takoi kaikki ratsastajien miekat, jopa Zar'rocin Morzanille ennen kuin hänestä tuli Valapatto. Vannoi valan, ettei koskaan enää takoisi yhtään miekkaa, mutta takoi Eragonin miekan Brisingrin käyttämällä Eragonin ruumista.
Du Weldervardenin asukkaat > Vanir

Haltioiden nuori asemestari, joka toimi Eragonin miekkailuopettajana Ellesmérassa. Aluksi halveksi Eragonia, koska tämä ei ihmisenä pärjännyt häntä vastaa. Lohikäärmeet lahjoittivat Agaëti Blödhrenissä Eragonille haltioiden kyvyt, ja hän juhlan päätyttyä osoittautui näiden kykyjen ansiosta Vaniria teknisesti taitavammaksi miekkailijaksi. Hävittyään Eragonille Vanir pyytää anteeksi aiempaa käytöstään.
Du Weldervardenin asukkaat > Fäolin

Aryan erittäin läheinen ystävä. Kuoli Durzan väijytyksessä Saphiran munaa suojellen.
Du Weldervardenin asukkaat > Hoopo

Valkoinen korppi, joka kuului ennen Islanzadín puolisolle. Hoopo pitää arvuuteluista, ja hokee yleensä "Wyrda" sanaa, joka tarkoittaa kohtaloa.
Muut > Kaksoset

Kaksi kaljupäistä maagikkoa, jotka olivat Galbatorixin kätyreitä ja johtivat Du Vrangr Gataa ennen luultuja kuolemiaan.
Muut > Kull-soturit

Yli kuusi jalkaa pitkiä Urgal-rodun vahvimpia sotureita.
Muut > Lethrblaka

Ovat Ra'zaickkien vanhemmat sekä niiden kulkuvälineet. Lepakkomaiset nahkaiset siivet.
Muut > Nar Garzhvog

Vardeneihin liittyvien Kull-sotureiden johtaja. Saattaa Eragonia tämän matkalla Farthen Dürin.
Muut > Ra'zacit

Olentoja, joita on elossa vain kaksi kerrallaan. Ne ovat nopeita ja vaarallisia, mutta eivät osaa käyttää magiaa. Niiden hengityksellä on lamaannuttava vaikutus. Vahvimpia yöllä.
Muut > Urgalit

Yksi neljästä päärodusta. Sota kuuluu paljon heidän kulttuuriinsa.
Muut > Angela

Teirmiläinen yrttikauppias,maagikko ja loistava soturi. Hän pitää arvoituuksilla puhumisesta ja on aina siellä missä tapahtuu. Hänen mukanaan kulkee ihmiskissa Solembum.
Muut > Elva

Lapsi, jonka Eragon siunaa, mutta väärän sanamuodon takia siunaus muuttuukin kiroukseksi. Hän tuntee kaikkien tuskat, ne mitä on ollut, ne mitkä ovat nyt ja ne mitkä ovat tuleva ja tuntee pakottavaa tarvetta pelastaa kärsivät. Eragon lupaa yrittää poistaa kirouksen, mutta ei onnistu siinä kokonaan. Nyt Elva ei enää tunne tarvetta pelastaa kaikkia kärsiviä. Lapsi on avainasemassa Vardenien ja Galbatorixin sodan välillä. Lopussa Eragon tarjoutuu uudestaan poistamaan kirouksen mutta Elva kieltäytyy.
Muut > Fredric

Vardenien asemestari, joka antoi Eragonille sapelin, joka sittemmin murtui Tronjheimin väijytyksessä, jossa Eragon yritettiin tappaa.
Muut > Helen

Jeodin vaimo kauppiassuvusta, joka ei pitänyt Jeodin ahdingosta raha-asioissa, vaan haluaisi lapsia, hyvän kodin ja kunnioitusta. Eragon antaa Brisingrissä Helenille yhden kultapalloista omaisuuden rakentamista varten, josta Helen on hyvin kiitollinen.
Muut > Ihmiskissa Solembum

Angelan uskollinen ystävä. Ennustaa Eragonille Teirmissä.
Muut > Ihmiskissa Maud

Asuu haltioiden luona Du Weldenvardenissa.
Kääpiöt > Hrothgar

Hrothgar oli kunnioitettu kääpiöiden kuningas. Hän oli monta sataa vuotta vanha, kunnes Murtagh surmasi hänet Palavilla tasangoilla. Hänen salinsa sijaitsee Farthen Dûrissa. Hänellä oli aseenaan hyvin vanha tappara, Volund.
Kääpiöt > Orik

On Eragonin hyvä ystävä, kuningas Hrothgarin ottolapsi ja myöhemmin Hrothgarin kuoltua klaaninsa päällikkö ja lopulta kaikkien kääpiöklaanien kuningas. Orik tukee vardeneita kuninkaana ollessaan ja ilman hänen apuaan vardenit eivät pärjäisi Valtakunnalle.
Kääpiöt > Shrrgnien

Yksi Eragonin vartijoista matkalla Du Weldenvardeniin. Hänellä on "teräsnyrkit" eli luuhun poratut reiät joihin voi asettaa erilaisia piikkejä. Eragon kiinnostui niistä mutta joutui pettymään, sillä ihmiselle ei voi laittaa niitä. Niiden ansiosta Shrrgnien voi lyödä mitä vain ilman pelkoa murtuneista käden luista.
Nine Parchments

| Nine Parchments |
| --- | --- |

Kehittäjä:  Frozenbyte
Julkaisija:  Frozenbyte
Jakelija:  Steam, GOG.com, Humble Store, Nintendo eShop, Microsoft Store ja PlayStation Store
Pelimoottori:  GameMaker
Julkaistu:   5. joulukuuta 2017
Lajityyppi:  räiskintäpeli
Pelimuoto:  yhteistyöpeli, moninpeli
Ikäluokitus:  ESRB: 10 vuotta tai vanhempi 
Alusta:  Nintendo Switch, PlayStation 4, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Nine Parchments on Frozenbyten toimintapeli, joka on julkaistu vuonna 2017 Nintendo Switch-, PlayStation 4-, Windows- ja Xbox One -alustoille. Peli on julkaistu Steam-palvelussa 5. joulukuuta 2017.
Peli on fantasiamaailmaan sijoittuva yhteistyö-räiskintäpeli.
Vastaanotto

Pelin Nintendo Switch -versiolla on Game Rankings -kerääjäpalvelussa 68.20% pisteytys.
Aiheesta muualla

Nine Parchments MobyGamesissa (englanniksi)
Novokuznetskajan metroasema

| Novokuznetskaja (Новокузнецкая) |
| --- | --- |

 Moskovan metro 
Perustiedot
Metrolinjat:  Zamoskvoretskaja
Sijainti:  55.7415°N, 37.6295°E
Paikkakunta:  Moskova, Venäjä
Avattu:  20. marraskuuta 1943
Rakenne
Tyyppi:  tunneliasema
Novokuznetskaja (ven. Новокузнецкая) on yksi Moskovan metron asemista. Se avattiin 20. marraskuuta 1943.
Aiheesta muualla

Kuvia tai muita tiedostoja aiheesta Novokuznetskajan metroasema Wikimedia Commonsissa
Novokodakin piiri

| Novokodakin piiri Новокодацький район |
| --- | --- |
 Vaakuna
 Novokodakin piiri (aluenumero 7) sijaitsee Dneprin oikealla rannalla, Dnipron kaupungin länsiosassa.
Valtio:  Ukraina
Alue:  Dnipropetrovskin alue
Piiri:  Dnipron piiri
Kaupunki:  Dnipro
Perustettu:  1920
Pinta-ala  ():  88,702 km²
Väkiluku (2011)  ():  151 700
Novokodakin piiri (ukr. Новокодацький район, Novokodatskyi raion; marraskuuhun 2015 saakka Leninin piiri, ukr. Ленінський район, Leninskyi raion) on yksi Ukrainan Dnipron kahdeksasta hallinnollisesta alueesta (kaupunkipiiristä). Dneprin oikealla rannalla, Dnipron länsiosassa sijaitsevan kaupunkipiirin pinta-ala on 88,702 neliökilometriä. Novokodakin piiri on perustettu vuonna 1920. Se on nimetty 1600-luvun Kodakin kasakkalinnoituksen mukaan nimetyn Novyi Kodakin (Новий Кодак) asutuksen pohjalta.
Novokodakin piiri rajautuu etelässä ja lännessä Dnipropetrovskin alueen Dnipron piirin muihin osiin. Koillisessa on Dneprin vastarannalla Amur-Nyžnodniprovskin kaupunkipiiri ja idässä Tšetšelivkan piiri.
Piirin väestöarvio on 151 700 (2011). Aiemmin väkiluvut olivat 180 149 (VL 1989), 162 451 (VL 2001) ja 169 756 (2006, arvio). Vuonna 2001 piirin asukkaiden yleisimmät äidinkielet olivat väestönlaskennan mukaan: ukraina (&&&&&&&&&&&&&053.030000053,3 %), venäjä (&&&&&&&&&&&&&045.040000045,4 %) ja muut kielet (&&&&&&&&&&&&&&01.04000001,4 %).
Novokodakin piirissä sijaitsevat muun muassa:
Dijivkan rautatieasema (ukr. Діївка)
Suh’atšivkan rautatieasema (ukr. Сухачівка)
Kaidakyn sillan eteläpää
(kesken)
Dijivkan rautatieasema.
Eurooppatie 50:tä Novi Kodakyn seudulla, taaempana Kaidakyn sillan eteläpäätä. Oikealla Dneprin rannan nostureita.
Aiheesta muualla

Kuvia tai muita tiedostoja aiheesta Novokodakin piiri Wikimedia Commonsissa
Novokodakin piirin rajat Open Street Map -kartalla (OSM) (ukrainaksi) (openstreetmap.org)
Novokodakin piirin neuvosto (rada) (ukrainaksi) (facebook.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Новокодацький район
Käännös suomeksi
Nine Lives

| Nine Lives Aerosmith |
| --- | --- | --- |

Studioalbumin tiedot
 Äänitetty : Loka-marraskuussa 1996 New York Cityn Avatar-studiolla
 Julkaistu: 18. maaliskuuta 1997
 Tuottaja(t): Kevin Shirley Aerosmith
 Tyylilaji: hard rock
 Kesto: 62.48
 Levy-yhtiö: Columbia Records
Muut kannet

Listasijoitukset
  1.
Aerosmithin muut julkaisut
| Get a Grip 1993 | Nine Lives 1997 | A Little South of Sanity 1998 |
Singlet albumilta Nine Lives
 ”Falling in Love (Is Hard on the Knees)” Julkaistu: 11. helmikuuta 1997  ”Hole in My Soul” Julkaistu: 5. elokuuta 1997  ”Pink” Julkaistu: 18. marraskuuta 1997  ”Full Circle” Julkaistu: 1997
Nine Lives on yhdysvaltalaisen hard rock -yhtyeen Aerosmithin kahdestoista studioalbumi, joka julkaistiin 18. maaliskuuta 1997. Albumin tuottajana toimi Kevin Shirley, ja albumi oli myös ensimmäinen Aerosmithin Columbia Records -yhtiölle levyttämä julkaisu sitten vuoden 1982 Rock in a Hard Placen. Albumi oli ilmestymisviikollaan Billboard 200 -listan ensimmäisellä sijalla, ja singlejulkaisu ”Pink” palkittiin myös parhaan rock-kappaleen Grammy-palkinnolla.
Kappalelista

Nine Lives – 4.01 (säv. , san. & sov. Steven Tyler, Joe Perry, Marti Frederiksen)
Falling in Love (Is Hard on the Knees) – 3.26 (säv. , san. & sov. Steven Tyler, Glen Ballard)
Hole in My Soul – 6.10 (säv. , san. & sov. Steven Tyler, Desmond Child)
Taste of India – 5.53 (säv. , san. & sov. Steven Tyler, Joe Perry, Glen Ballard)
Full Circle – 5.01 (säv. , san. & sov. Steven Tyler, Taylor Rhodes)
Something's Gotta Give – 3.37 (säv. , san. & sov. Steven Tyler, Joe Perry, Marti Frederiksen)
Ain't That Bitch – 5.25 (säv. , san. & sov. Steven Tyler, Joe Perry, Desmond Child)
The Farm – 4.27 (säv. , san. & sov. Steven Tyler, Joe Perry, Mark Hudson, Steve Dudas)
Crash – 4.26 (säv. , san. & sov. Steven Tyler, Mark Hudson, Dominic Miller)
Kiss Your Past Good-Bye – 4.32 (säv. , san. & sov. Steven Tyler, Mark Hudson)
Pink – 3.55 (säv. , san. & sov. Steven Tyler, Glen Ballard, Richard Supa)
Falling Off – 3.02 (säv. , san. & sov. Joe Perry, Steven Tyler, Marti Frederiksen)
Attitude Adjustment – 3.44 (säv. , san. & sov. Steven Tyler, Joe Perry, Marti Frederiksen)
Fallen Angels – 8.16 (säv. , san. & sov. Steven Tyler, Richard Supa, Joe Perry)
Kokoonpano

Steven Tyler – laulu, perkussiot, harmonikka, taustalaulu
Joe Perry – kitara, laulu
Brad Whitford – kitara
Tom Hamilton – basso
Joey Kramer – rummut, perkussiot
Nine Lives Never Dies

| Nine Lives Never Dies Plastic Tears |
| --- | --- | --- |

Studioalbumin tiedot
 Julkaistu: 23. syyskuuta 2009
 Tuottaja(t): Plastic Tears
 Tyylilaji: rock, glam rock, punk
 Kesto: 47.14
 Levy-yhtiö: Propaganda
Plastic Tearsin muut julkaisut
| Stranded in Rock ’n’ Roll 2000 | Nine Lives Never Dies 2009 | Angels with Attitude 2018 |
Nine Lives Never Dies on helsinkiläisen Plastic Tearsin albumi, joka julkaistiin 23. syyskuuta 2009.
Kappaleet

Kaikki kappaleet kirjoittanut M. December, ellei toisin mainittu.
Everybody’s Bitch But Mine
Love Is For Losers
Tainted Memories
Sweet Summer Suicide
Subshocks
I Need Danger
Things That Are Bound to Die (säv. H. Dynamite & M.December)
Underworld Angels
London Rain (säv. M. Sonic & M.December)
You Destroy Me
Tokyo Rock
Shadows Dance for Me (säv. M. Sonic & M. December)
Beat Me Blue
Kokoonpano

Miqu December – laulu
Marc Sonic – kitara
Artzi Lips – kitara
Hate Dynamite – bassokitara
Eco Xtasy – rummut
Arvostelut

Imperiumi.net:
Rumba: positiivinen
New Orleansin taistelu

New Orleansin taistelu oli 8. tammikuuta 1815 käyty taistelu Yhdysvaltojen ja Yhdistyneen kuningaskunnan välillä hieman New Orleansin kaupungin ulkopuolella Yhdysvaltojen Louisianassa. Taistelu oli osa vuoden 1812 sotaa, joka oli varsinaisesti kuitenkin jo päättynyt Gentin rauhaan ennen taistelun alkua. Tieto rauhasta kulki kuitenkin hitaasti valtameren yli. Yhdysvaltalaisia New Orleansissa johti Andrew Jackson ja brittejä Edward Pakenham. Brittien vahvuus oli 7 000–8 000 ja yhdysvaltalaisten noin 4 000. Brittien hyökkäykset yhdysvaltalaisten puolustusvarustuksia vastaan kuitenkin epäonnistuivat ja Pakenham sai surmansa taistelun aikana. Lopulta britit keskeyttivät hyökkäyksensä ja joitakin päiviä myöhemmin sotatoimet päättyivät uutisen rauhasta viimein saapuessa. Andrew Jacksonistä tuli sotasankari, joka valittiin sittemmin maansa presidentiksi.
Tausta

Yhdysvallat ja Yhdistynyt kuningaskunta olivat ajautuneet sotaan keskenään vuonna 1812. Molemmat osapuolet olivat väsyneitä sotaan vuoden 1814 loppupuolella ja neuvottelut sodan päättämiseksi olivat alkaneet syksyllä Belgian Gentin kaupungissa. Gentin rauha päätti sodan virallisesti 24. joulukuuta 1814, Uutinen sopimuksen allekirjoittamisesta kulki Atlantin valtameren yli vasta New Orleansin taistelun jälkeen. Ennen New Orleansia britit olivat kasvattaneet joukkojensa määrää Amerikassa ja yhdysvalloista oli otettu joitakin merkittäviä voittoja. Britit päättivät yrittää Louisianan osavaltiossa sijainneen New Orleansin kaupungin valtausta, koska näin estettäisiin yhdysvaltalaisia käyttämästä Mississippi-jokea joukkojen ja tarvikkeiden kuljetukseen,. Kaupunki oli myös huomattavat puuvilla- ja sokerivarastot.
10. joulukuuta 1814 vara-amiraali Alexander Cochranen johtama brittiläinen laivasto-osasto voitti Mississippi-joen suuta puolustaneet luutnantti Thomas ap Catesby Jonesin komentamat yhdysvaltalaiset tykkiveneet ja laski joukkoja joen itärannalle. Maihin nousi 1 600 brittisotilaan etujoukko, mutta ne joutuivat odottamaan myöhässä vasta joulupäivänä saapunutta komentajaansa kenraali Edward Pakenhamia. Myöhästyminen mahdollisti amerikkalaisia New Orleansissa johtaneen kenraali Andrew Jacksonin vahvistaa kaupungin puolustuksia. Jackson julisti poikkeustilan ja kaupungin kaikki kykenevät miehet otettiin aseisiin. Sotilaat, siviilit ja orjat laitettiin rakentamaan varustuksia Mississippi-joen ja läheisen suon välille. Varustus tuli tunnetuksi nimellä Line Jackson. Amerikkalaisten avuksi kaupunkiin oli saapunut myös vapautettuja orjia, choctaweja ja merirosvo Jean Lafitte. Ennen varsinaista päätaistelua osapuolet kävivät lukuisia pienimuotoisia yhteenottoja. Britit olivat menettäneet suurella vaivalla paikalle tuomiaan tykkejään yhdysvaltalaisten vastatulessa brittien yrittäessä turhaan tuhota yhdysvaltalaisten puolustusvarustuksia.
Taistelu

Brittien päähyökkäys alkoi aamulla 8. tammikuuta 1815. Taistelu käytiin Chalmetten plantaasilla hieman itse kaupungin ulkopuolella. Brittijoukkoja oli 7 000–8 000 ja yhdysvaltalaisia noin 4 000. Brittien hyökkäys ajautui nopeasti vaikeuksiin. Eversti William Thorntonin johtama hyökkäys yhdysvaltalaisten selustaan onnistui, mutta heiltä puuttuivat myöhässä olleet tykit ja raketit yhdysvaltalaisten tulittamiseksi. Muilta brittijoukoilta puuttui esimerkiksi tikkaita yhdysvaltalaisten varustusten valtaamiseksi. Taistelukenttä oli mutainen ja brittijoukot liikkuivat muodostelmissaan hitaasti yhdysvaltalaisten tykkitulessa. Vain harvat heistä saavuttivat vihollisen varustukset ja kahden hyökkäyksen jälkeen britit eivät olleet onnistuneet luomaan läpimurtoa. Taistelun kuluessa brittejä komentanut kenraali Pakenham sai osuman jalkaansa yhdysvaltalaisesta raehauliammuksesta ja toisen osuttua hänen selkärankaansa Pakenham sai surmansa. Pakenhamin saatua surmansa brittien komentajana toimi kenraali John Lambert. Lambert päätti lopulta hyökkäyksen keskeyttämisestä. Yhdysvaltalaisten kanssa järjestettiin tulitauko haavoittuneiden ja kuolleiden keräämiseksi taistelukentältä.
Seuraukset

Britit olivat menettäneet Mississippijoen itäpuolen taisteluissa 285 miestä kuolleina ja 1 265 haavoittuneina. Yhdysvaltalaisten tappiot jäivät 13 kuolleeseen, 30 haavoittuneeseen ja 19 kadonneeseen tai vangiksi jääneeseen. Britit vetäytyivät Lambertin johdolla laivoillaan Biloxiin, josta käsin he valtasivat vielä kolmepäiväisen piirityksen jälkeen yhdysvaltalaisen Fort Bowyerin. Britit aikoivat vielä jatkaa sotatoimiaan, mutta nyt uutinen Gentin rauhasta saapui viimein Amerikkaan ja sotatoimet päättyivät. Taistelulla ei ollut varsinaista merkitystä sodan lopputulokseen, kun rauha oli solmittu jo aikaisemmin. Kenraali Andrew Jackson sai kuitenkin sotasankarin maineen New Orleansin puolustuksen johtamisesta. Osittain tämän maineen avulla hän nousi vuonna 1828 Yhdysvaltain presidentiksi.
Aiheesta muualla

Kuvia tai muita tiedostoja aiheesta New Orleansin taistelu Wikimedia Commonsissa
Taistelukenttää nykyisin.
New Orleansin taistelu Jean Hyacinthe de Laclotten maalauksessa vuodelta 1815.
Edward Pakenham saa surmansa F. O. C. Darleyn piirroksessa vuodelta 1860.
Nimba

| Nimban piirikunta Nimba County |
| --- | --- |
 Lippu
 Nimban piirikunnan sijainti Liberiassa.
Valtio:   Liberia
Perustettu:  1964
Hallinto:  
 – hallinnollinen keskus:  Sanniquellie
Pinta-ala:  11 551 km²
Väkiluku (2008)  ():  462 026
Lyhenteet:  
 – ISO 3166:  LR-NI
Nimba on yksi Liberian viidestätoista piirikunnasta. Se sijaitsee maan keskiosissa ja rajoittuu pohjoisessa Guineaan ja idässä Norsunluurannikkoon. Nimban pinta-ala on 11 551 neliökilometriä. Vuoden 2008 väestönlaskennassa piirikunnan väkiluvuksi saatiin  462 026 (313,854050 (1984)).
Piirikunnan pääkaupunki on piirikunnan pohjoisosassa sijaitseva Sanniquellie, jonka väkiluku oli 11 854 (VL 2008). Piirikunnan väkirikkain kaupunki on kuitenkin Guinean rajalla sijaitseva, kauppapaikkana tunnettu Ganta runsaalla 40 000 asukkaallaan.
Nimba on Liberian vauraimpia piirikuntia. Maaperässä on esimerkiksi kaivosteollisuutta kiinnostavia rikkauksia rautamalmia, kultaa, timantteja ja alueen metsistä saa puutavaraa. 1950-luvulla alueen rautamalmin jalostamiseksi perustettiin liberialais-amerikkalais-ruotsalainen LAMCO (Liberian-American Swedish Mining Company). Malmikuljetuksia varten rakennettiin noin 360 kilometriä pitkä rautatie, joka johti lounaaseen, Atlantin rannikolle Buchananin satamakaupunkiin Grand Bassan piirikunnassa.
Yhteys ruotsalaisiin on säilynyt myöhemminkin, vaikka LAMCO:n jälkeen rautakaivoksen toiminta on siirtynyt uusille omistajille. Vuonna 2018 alueen rautakaivoksissa toimii muun muassa teräsjätti ArcelorMittal.
Tohtori Nya Kwiawon Taryorin mukaan Nimba on johdos sanoista "Nenbaa ton", mikä tarkoittaa liukasta vuorta, jossa kauniit nuoret neidot liukastuvat ja kaatuvat. Nimban piirikunnan lipun raitojen värit kuvaavat jaloutta, puhtautta ja uskollisuutta.
Aiheesta muualla

Kuvia tai muita tiedostoja aiheesta Nimba Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nimba County
Liberian piirikunnat
Bomi
Bong
Gbarpolu
Grand Bassa
Grand Cape Mount
Grand Gedeh
Grand Kru
Lofa
Margibi
Maryland
Montserrado
Nimba
River Cess
River Gee
Sinoe
Käännös suomeksi
Oswine

Oswine oli Kentin kuningas 688–690 yhdessä Essexin Swæfbertin ja Swæfredin kanssa. Oswine asetettiin Itä-Kentin kuninkaaksi vuonna 688, kun Wessexin kuningas Cædwalla oli kääntynyt kristityksi, luopunut kruunustaan ja lähtenyt pyhiinvaellusmatkalle Roomaan.
Valta oli jaettu niin, että Oswine hallitsi Kentin itäosia ja Swæfred länsiosia. Oswine mainitaan ainakin kolmessa asiakirjassa. Yksi niistä on päivätty 26. tammikuuta 690, ja sen on allekirjoittanut Swæfred. Asiakirjassa viitataan Oswinen polveutumiseen Eormenredistä, joka oli Kentin kuningas Eadbaldin poika. Toisessa päiväämättömässä asiakirjassa ilmaistaan Oswinen kiitollisuus siitä, että hänet on palautettu isiensä valtakuntaan. Myös tämän asiakirjan on hyväksynyt Swæfred. Kolmas asiakirja on vuoden 690 Swæfredin peruskirja, jonka Oswine on vahvistanut allekirjoituksellaan. Tämä viittaa siihen, että Oswinen ja Swæfredin vallanjako oli sovinnollinen. Oswinea ei kuitenkaan mainita Kentin kuninkaiden luetteloissa.
Oszkár Csuvik

| Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Maa:   Unkari> Miesten vesipallo. |
| --- | --- | --- | --- |
|  Hopeaa | Lontoo 1948 | joukkuekilpailu |  |
Oszkár Csuvik (28. maaliskuuta 1925 Budapest – 13. lokakuuta 2008 Sydney) oli unkarilainen vesipalloilija. Hän kilpaili kesäolympialaisissa 1948 Lontoossa ja kuului siellä hopeaa saaneeseen joukkueeseen.
OpenRISC

| OpenRISC> Arkkitehtuuri ja luokitus |
| --- | --- |
Arkkitehtuurityyppi:  RISC
Osoiteavaruus:  32-bit / 64-bit
Lisenssi:  kyllä
OpenRISC on avoin ja vapaa RISC-suoritinarkkitehtuuri.
Linux-tuki on lisätty ytimen versiossa 3.1.
Myös RTEMS on siirretty suorittimelle.
Aiheesta muualla

Kotisivut (englanniksi)
Numb Chucks

| Numb Chucks |
| --- | --- |
Kestoaika:  22 minuuttia
Alkuperämaa:   Kanada
Verkko:  YTV
Jaksoja:  26
Tuotanto
Tuotantoyhtiö(t):  9 Story Media Group
Aiheesta muualla
IMDb
Numb Chucks on kanadalainen TV-animaatiosarja. Sarjan on tuottanut 9 Story Media Group studioillaan Torontossa ja Vancouverissa.